**ОДОБРИЛ:**

**Д-Р АТАНАС ГАРЕВ**

***ДИРЕКТОР НА РЗИ – ПЛЕВЕН***

***05.12.2019г.***

**ДОКУМЕНТАЦИЯ**

Обществена поръчка по реда на Глава двадесет и шеста от Закона за обществените поръчки, чрез събиране на оферти с обява

с предмет:

„ремонт, Доставка и инсталация на комплект нова турбо-вакуумна система с разделен поток (Split Flow Turbo pump replacement kit)“

**ЧАСТ І**

**ОПИСАНИЕ НА ПРЕДМЕТА НА ПОРЪЧКАТА**

1. *Наименование на Възложителя*

Възложител по настоящата обществена поръчка е Регионална здравна инспекция – Плевен, в съответствие с чл. 5, ал. 2, т. 13 от Закона за обществените поръчки (ЗОП).

1. *Обект, предмет и кратко описание на поръчката*

***Обект*** на настоящата обществена поръчка е услуга по ремонт и поддържане на уреди и апарати за изпитване по смисъла на чл. 3, ал. 1 т. 2 от ЗОП.

***Предметът*** на обществената поръчка е: „Ремонт, доставка и инсталация на комплект нова турбо-вакуумна система с разделен поток (Split Flow Turbo pump replacement kit)“.

1. *Описание на обществената поръчка и ред на възлагане*

Настоящата поръчка се обявява във връзка с ремонт на съществуващо техническо средство – Система за течна хроматография с тройноквадруполен масспектрометър (LC/MS/MS) с цел извършване на мониторинг на качествата на питейната вода по показател пестициди в съответствие с изискванията на Наредба №9 от 16 март 2001г за качеството на водата, предназначена за питейно-битови цели. Увеличаване на вида и броя пестициди, които ще се анализират, повишаване на чувствителността на методите за изпитване, достигане на ниски граници на откриване на търсените пестициди, висок аналитичен добив, сигурна и надеждна идентификация на пестицидните остатъци.

1. *Правно основание*

Съгласно чл. 20, ал. 3, т.2 от Закона за обществените поръчки Възложителите прилагат реда за възлагане чрез събиране на оферти с обява, когато обществената поръчка е с прогнозна стойност за ремонт, доставка и инсталация на комплект нова турбо-вакуумна система с разделен поток **до 38 790 лв. (тридесет и осем хиляди седемстотин и деветдесет) без ДДС.**

1. *Изискване към изпълнението на поръчката.*

* предлаганото изделие трябва да отговаря на всички приложими изисквания на действащата нормативна уредба на Република България;
* предлаганото изделие трябва да отговаря на изискванията, описани в Техническата спецификация или да е напълно съвместимо за вграждане в наличен детектор модел Аgilent G64108, сериен номер US85111171;
* предложенията трябва да са придружени с техническа документация, доказваща съответствието на предлаганото изделие с изискванията на техническата спецификация (технически документи и спецификации на производителя, брошури, декларации). Документите, които са на чужд език се представят в оригинал или заверено от участника с текст „Вярно с оригинала“ копие, придружено с превод на български език;
* офертата трябва да включва доставкана комплект нова Split Flow турбо вакуумна система (Split Flow Pump replacement kit, състояща се от: Split Flow Pump with controller, cables, heat sink), напълно съвместима за вграждане в наличен детектор модел Аgilent G64108, сериен номер US85111171, монтаж, инсталация, провеждане на сервизни и функционални тестове, пускане в експлоатация на наличната LC/МS и гаранционно обслужване;
* предложеното изделие трябва да бъде фабрично ново, да не е било демонстрационно, да не е рециклирано;
* инсталацията трябва да се извърши от квалифициран от производителя на наличния детектор, модел Аgilent G64108 сервизен специалист.

1. *Техническа спецификация*

Техническите характеристики, на които трябва да отговаря стоката, предмет на ремонт, доставка и инсталация по настоящата обществена поръчка са минимални и са посочени в техническата спецификация, приложена към настоящата документация.

1. *Място за изпълнение на поръчката*

Сградата на Регионална здравна инспекция, гр. Плевен, ул. Княз Александър Батенберг І №7

1. *Срок за изпълнение на поръчката*

Срокът за изпълнение е до 55 /петдесет и пет/ дни от датата на сключване на договор за възлагане на обществена поръчка или от датата на подписване на възлагателно писмо за осигурено финансиране при условията на чл.114 от ЗОП.

1. *Прогнозна стойност*

Прогнозната стойност на Възложителя за изпълнение на предмета на настоящата поръчка е в размер на  **38 790 (тридесет и осем хиляди седемстотин и деветдесет) лева** **без включен ДДС** или **46 548 (четиридесет и шест хиляди петстотин четиридесет и осем) лева с ДДС.**

1. *Срок на валидност на офертата*

Срокът на валидност на офертата трябва да обхваща период, **не по-кратък от 60 /шестдесет/ дни** от крайния срок за получаване на оферти.

**Възложителят си запазва правото да изиска от участниците да удължат срока на валидност на офертите си до момента на сключване на договора за обществената поръчка.**

1. *Критерии за подбор:*
   1. *Изисквания за икономическо и финансово състояние.*

Възложителят не поставя изисквания за икономическо и финансово състояние на участниците.

* 1. *Годност (правоспособност) за упражняване на професионална дейност.*

Възложителят не поставя изисквания за годност (правоспособност) към участниците.

* 1. *Изисквания относно техническите и професионални способности на участниците:*
     1. Участниците следва да притежават професионален опит и квалифициран екип в областта на сервизното обслужване. Поне един експерт, отговорен за изпълнение на поръчката, трябва да има минимум 3 (три) години опит в сервизиране на апаратура, аналогична на детектор, модел АGILENT G6410B.

Изпълнението на това изискване се доказва от участниците с представяне на списък на техническите лица, които ще изпълняват поръчката и заверени копия на документи, удостоверяващи тяхната професионална компетентност и опит – удостоверения за правоспособност и сертификати/дипломи или други подобни документи, доказващи преминали курсове на обучение при производителя на наличния детектор, модел АGILENT G6410B.

* + 1. Участниците трябва да са оторизирани за извършване на ремонт, сервиз и поддръжка на сходна или еквивалентна апаратура на детектор модел АGILENT G6410B, което се доказва с представянето на договор, сертификат или оторизационно писмо от производител.

Документът се представя в оригинал или заверено от участника с текст „Вярно с оригинала“ копие, придружено с превод на български език и се поставя в общата запечатана непрозрачна опаковка.

***Съответствието на участниците се доказва със следните документи:*** Деклариране на обстоятелствата в техническото предложение на участника.

1. *Критерии за оценка на офертите*

Критерият за възлагане е **„Най-ниска цена"**, съгласно чл. 70, ал. 2, т. 1 от ЗОП. В случай, че предложените цени в две или повече оферти са равни класирането ще се извърши по реда на чл.58, ал.3 от ППЗОП.

Отговорността за допуснати грешки или пропуски в изчисленията на предложената цена е на участника.

Оферта, която съдържа предложение за цена с нулева стойност, се приема за неотговаряща на предварително обявените условия на възложителя и се отстранява от участие.

1. *Източник на финансиране*

Средствата се осигуряват от държавния бюджет на Република България чрез бюджета на МЗ.

На основание чл.114 от ЗОП възложителят уведомява, че към датата на откриване на процедурата не е осигурено финансиране на обществената поръчка. В случай, че финансиране не бъде осигурено, всяка от страните по договора за възлагане на обществената поръчка може да поиска прекратяването му без предизвестие след изтичане на тримесечен срок от сключването.

1. *Начин на плащане*

* Възложителят ще заплати авансово пълния размер цената по договора в срок до 5 (пет) работни дни от осигуряване на финансирането от държавния бюджет, чрез бюджета на МЗ;
* За обезпечаване на авансовото плащане изпълнителят представя при сключване на договора гаранция, обезпечаваща 100 % стойността на авансово предоставените средства и оригинал на фактура, издадена от него за стойността на авансово предоставените средства и съдържаща всички реквизити по Закона за счетоводството.
* Авансовото плащане трябва да бъде обезпечено с безусловна и неотменима банкова гаранция за авансово предоставени средства, паричен депозит или застраховка, която обезпечава изпълнението чрез покритие на отговорността на Изпълнителя.
* Възложителят освобождава гаранцията, обезпечаваща авансово предоставените средства, в срок до три дни след представяне на доказателства за връщане или усвояване на аванса.

**ЧАСТ ІІ**

**УСЛОВИЯ ЗА УЧАСТИЕ В ПРОЦЕДУРАТА**

1. В поръчката могат да участват български или чуждестранни физически или юридически лица или техни обединения, както и всяко друго образувание, което има право да изпълнява предмета на поръчката, съгласно законодателството на държавата, в която е установено и което отговаря на условията, посочени в ЗОП и обявените изисквания на възложителя в указанията за участие.
2. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.
3. Едно физическо или юридическо лице може да участва само в едно обединение.
4. Свързани лица по смисъла на § 2, т. 45 от Допълнителните разпоредби на ЗОП не могат да бъдат самостоятелни участници във възлагането.
5. Всеки участник в поръчката по възлагане на обществената поръчка има право да представи само една оферта.
6. Във възлагането могат да участват и обединения, които не са юридически лица.
7. Възложителят отстранява от участие в поръчката участник, за когото е налице някое от следните основания:
   1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194-217, чл. 219 - 252, чл. 253 - 260, чл. 301 - 307, чл. 321, 321а и чл. 352-353еот Наказателния кодекс;
   2. е осъден с влязла в сила присъда, освен ако е реабилитиран, за престъпление, аналогично на тези, посочени в т.7.1., в друга държава - членка или трета страна;
   3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

**Забележка:** Възложителят не отстранява от участие в процедура за възлагане на обществена поръчка участник, когато за него са налице обстоятелствата no т. 7.3., но размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

* 1. е налице неравнопоставеност в случаите по чл. 44, ал. 5 от ЗОП;
  2. е установено, че:
* е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
* не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор.
  1. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 408, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;
  2. е налице конфликт на интереси, който не може да бъде отстранен;

За описаните обстоятелства участниците в процедурата, следва да представят декларации по образци от настоящите технически указания за липсата на обстоятелствата по чл. 54, ал. 1 от ЗОП.

*Декларациите се подписват, както следва:*

За липсата на обстоятелствата по чл. 54, ал. 1, т. 1, т. 2 и т. 7 от ЗОП се подписва от лицата, които представляват участника и членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписан участникът, ако има такъв, или документите, удостоверяващи правосубектността му. Когато участникът или юридическо лице в състава на негов контролен или управителен орган се представлява от физическо лице по пълномощие, основанията по чл. 54, ал. 1, т. 1, т. 2 и т. 7 от ЗОП се отнасят и за това физическо лице.

За обстоятелствата по чл. 54, ал. 1, г. 3-6 от ЗОП, в случаите, в които участникът се представлява от повече от едно лице, декларацията се подписва от лицето, което може самостоятелно да го представлява.

1. Възложителят отстранява от участие в процедура за възлагане на обществена поръчка участник, когато за него е налице някое от обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици /ЗИФОДРЮПДРКТЛТДС/.

За описаните обстоятелства участниците в процедурата, следва да представят декларация по образец от настоящите технически указания за липсата на обстоятелствата по чл. 3,т.1 от ЗИФОДРЮПДРКТЛТДС.

*Пояснения:*

Дефиниции: Съгласно § 1от Допълнителните разпоредби на Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, по смисъла на закона:

*„Дружество"* е всяко юридическо лице, неперсонифицирано дружество и друга структура, получаваща статута си от законодателството на държавата, в която е регистрирано, без оглед на формата на сдружаване, учредяване, регистрация или друг подобен критерий.

*„Юрисдикции е преференциален данъчен режим"* са юрисдикциите по смисъла на § 1, т. 64 от ДР ЗКПО, с изключение на Гибралтар (брит.) и държавите - страни по Споразумението за ЕИП.

*„Земи"* са всички земи от поземления фонд.

*„Контрол"* е понятие по смисъла на § 1 в от ДР на ТЗ и по смисъла на § 2, ал. 3 от ДР на ЗМИИ.

*„Действителен собственик"* е понятие по смисъла на § 2 от ДР на ЗМИП.

*Забележка:* Съгласно чл. 4 от ЗИФОДРЮПДРКТЛТДС, забраната по чл. 3, т. 8 от закона не се прилага в случаите, когато:

* акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава-страна по Споразумението за Европейското икономическо пространство, или на еквивалентен регулиран пазар, определен е наредба на Комисията за финансов надзор, и за дружеството се прилагат изискванията на правото на ЕС за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон.;
* дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация и неговите действителни собственици - физически лица, са вписани в регистъра по чл. 6 от ЗИФОДРЮПДРКТЛТДС.
* дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани по чл. 6 от ЗИФОДРЮПДРКТЛТДС или се търгува на регулиран пазар или многостранна система за търговия в държава - членка на ЕС, или в друга държава - страна по Споразумението за Европейското икономическо пространство.
* дружеството, в което пряко или косвено участва дружество, регистрирано в юрисдикции с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения и за обявяване на разпространителите и доставчиците на медийни услуги.
* дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която ЕС има сключено двустранно споразумение, гарантиращо достъпа до пазара на обществени поръчки в ЕС, и неговите действителни собственици - физически лица, са вписани в регистъра по чл. 6 от ЗИФОДРЮПДРКТЛТДС - за дейностите, за които се прилага споразумението.
* дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25.11.2013г. за асоцииране на отвъдморските страни и територии към ЕС. ("Решение за отвъдморско асоцииране") (OB, L 344/1 от 19 декември 2013г.) и неговите действителни собственици - физически лица, са вписани в регистъра по чл. 6 от ЗИФОДРЮПДРКТЛТДС - за дейностите, за които се прилага решението.
* дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица са вписани в регистъра по чл. 6 от ЗИФОДРЮПДРКТЛТДС.
* дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица са вписани в регистъра по чл. 6 от ЗИФОДРЮПДРКТЛТДС.

1. Възложителят отстранява от участие в процедура за възлагане на обществена поръчка участници, които са свързани лица с други участници в процедурата (чл. 101, ал. 11 от ЗОП).

За описаните обстоятелства участниците в процедурата следва да представят декларация по образец от настоящите технически указания за липсата на обстоятелствата по чл. 101, ал. 11 от ЗОП.

*Пояснение:*

„Свързани лица“ са:

* лицата, едното от които контролира другото лице или негово дъщерно дружество
* лицата, чиято дейност се контролира от трето лице
* лицата, които съвместно контролират трето лице
* съпрузите, роднините по права линия без ограничения, роднините по съребрена линия до четвърта степен, включително и роднините по сватовство до четвърта степен включително.

"Контрол" е налице, когато едно лице:

* притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или
* може да определя пряко или непряко повече от половината от членовете на управителния или контролния орган на едно юридическо лице; или
* може по друг начин да упражнява решаващо влияние върху вземането на решения във връзка с дейността на юридическо лице.

1. Възложителят отстранява от участие в процедура за възлагане на обществена поръчка, лице за което са налице обстоятелствата по чл. 69 от Закона за противодействие на корупцията и за отнемане на незаконно придобитото имущество /ЗПКОНПИ/.

За описаните обстоятелства участниците в процедурата следва да представят декларация по образец от настоящите технически указания за липсата на обстоятелствата по чл. 69 от Закона за противодействие на корупцията и за отнемане на незаконно придобитото имущество /ЗПКОНПИ/.

*Пояснение:*

Съгласно чл. 69, ал. 1 от ЗПКОНПИ лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на ЕС или предоставени от ЕС на българската държава, няма право в продължение на една година от освобождаването си от длъжност да участва или да представлява юридическо или физическо лице в такива процедури пред институцията, в която е заемало длъжността, или пред контролирано от нея юридическо лице.

Съгласно чл. 69, ал. 2 от ЗПКОНПИ забраната за участие в процедури за обществени поръчки или в процедури, свързани с предоставяне на средства от фондове, принадлежащи на ЕС или предоставени от ЕС на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.

Лицата, заемащи висши публични длъжности по смисъла на ЗПКОНПИ са посочени в чл. 6 от същия закон.

1. В случай, че участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
2. Възложителят не поставя каквито и да е изисквания относно правната форма, под която обединението ще участва в поръчката.
3. Когато участникът е обединение, което не е регистрирано като самостоятелно юридическо лице, се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

1. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.
2. В случай, че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на поръчката. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на договора за възлагане на настоящата обществена поръчка.
3. Възложителят отстранява от участие във възлагането участник, който е обединение от физически и/или юридически лица, когато за член на обединението е налице някое от посочените в чл. 54, ал. 1, т. 1-5 и 7 от ЗОИ основания за отстраняване. Всеки член на обединението декларира липсата или наличието на обстоятелствата по чл. 54, ал. 1, т. 1 -5 и 7 от ЗОП.
4. Участниците посочват в офертата подизпълнителите и дела от поръчката, които ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.
5. Подизпълнителите трябва да отговарят на съответните критерии за подбор съобразно вида и дела от поръчката, които ще изпълняват, и за тях да не са налице основания за отстраняване от поръчката.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

1. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.
2. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване от поръчката;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

1. При замяна или включване на подизпълнител, изпълнителят представя на възложителя всички документи, които доказват изпълнението на горните условия, заедно с копие на договора за подизпълнение или на допълнително споразумение в тридневен срок от тяхното сключване.
2. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние и техническите способности.
3. По отношение на критериите, свързани с професионална компетентност, участниците могат да се позоват на капацитета на трети лица, само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
4. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от поръчката.

Възложителят изисква участникът да замени посоченото от него трето лице, ако то не отговаря на някое от горните условия.

**ЧАСТ ІІІ**

**УКАЗАНИЯ ЗА ПОДГОТОВКА И ПОДАВАНЕ НА ОФЕРТАТА. КОМУНИКАЦИЯ** **МЕЖДУ ВЪЗЛОЖИТЕЛЯ И УЧАСТНИЦИТЕ**

1. За участие при възлагането на настоящата обществена поръчка участникът подготвя и представя оферта, която трябва да съответства напълно на изискванията на възложителя. Не се допуска представянето на варианти в офертата. Офертата задължително трябва да включва всички изискуеми документи за участие в поръчката.
2. Всеки участник има право да представи само една оферта. Не се допуска представяне на варианти в офертите. От участие се отстранява участник, чиято оферта е непълна или не отговаря точно на обявените условия на възложителя.
3. Офертата се подписва от представляващия участника или от надлежно упълномощено лице, като в офертата се прилага пълномощното от представляващия участника. Документите за участие, които обективират лично изявление на конкретно лице, представляващо участника, не могат да бъдат подписвани от пълномощник.
4. Представените образци в техническите указания за участие и условията, описани в тях, са задължителни за участниците.
5. Офертата следва да бъде представена на адрес: гр. Плевен, ул. Княз Александър Батенберг І №7 в Звеното за административно обслужване, преди датата и часа, посочени в обявата.

**Краен срок за подаване на офертите е 17,00 ч. на 16.12.2019г.**

1. Ако участникът изпраща офертата чрез препоръчана поща или куриерска служба, разходите по изпращането са за негова сметка. В този случай участникът трябва да изпрати офертата така, че да обезпечи нейното получаване на посочения от възложителя адрес преди изтичане на срока за подаване на офертите. Рискът от забава или загубване на офертата е за участника.
2. Оферта, получена от възложителя след посочения срок, се връща неотворена на участника и това се отбелязва в регистъра на възложителя.
3. Офертата се представя в запечатана непрозрачна опаковка от участника лично или от упълномощен от него представител или по пощата с препоръчано писмо с обратна разписка или чрез куриерска служба. Не се приема оферта, която е представена в прозрачна, незапечатана или с нарушена цялост опаковка. Такава оферта незабавно се връща на участника и това се отбелязва в регистъра на възложителя.
4. Върху опаковката участникът записва "Оферта", посочват се наименованието на поръчката, наименованието на участника, адрес и лице за кореспонденция, телефон и по възможност факс и електронен адрес.
5. Офертата се подава на български език. Когато участникът е чуждестранно физическо или юридическо лице или обединение на чуждестранни физически и/или юридически лица, офертата се представя на български език, а останалите изискуеми документи, които са на чужд език, се представят и в превод на български език.
6. Когато за някои от изискуемите документи е определено, че може да се представи като "заверено от участника копие", за такъв документ се счита този, при който върху копието на документа се съдържа текста "Вярно с оригинала", поставен е собственоръчен подпис на представляващия участника и е положен печат. По преценка на участника, такива документи могат да бъдат представени и в оригинал. В случаите, в които участникът е обединение, което не разполага със собствен печат, върху документа може да бъде положен печат на един от участниците в обединението.
7. Съдържащите се в настоящите технически указания образци са задължителни за участниците.
8. Срокът на валидност на офертите е **60 /шестдесет/ дни,** считано от крайния срок за подаване на оферта, определен в обявата.
9. Всички комуникации и действия на възложителя и на участниците са в писмен вид. Обменът на информация между възложителя и участника може да се извършва по един от следните начини:

* лично - срещу подпис;
* по пощата - чрез препоръчано писмо е обратна разписка, изпратено на посочения от участника адрес;
* чрез куриерска служба;
* по факс;
* по електронен път при условията и по реда на Закона за електронния документ и електронния подпис;
* чрез комбинация от тези средства.

1. До изтичане на срока за подаване на оферти всеки участник може да промени, да допълни или да оттегли офертата си. Допълнението и промяната на офертата трябва да отговарят на изискванията и условията за представяне на първоначалната оферта, като върху опаковката трябва да бъде отбелязан следния текст: „Допълнение/ Промяна на предложение с входящ номер“.
2. При приемане на офертата върху непрозрачната опаковка се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

**ЧАСТ ІV**

**УСЛОВИЯ И РЕД ЗА ПОЛУЧАВАНЕ НА ТЕХНИЧЕСКИ УКАЗАНИЯ ЗА УЧАСТИЕ**

Пълен достъп до обявата за провеждане на настоящата обществена поръчка и Техническите указания към нея, заедно с образците на документи са публикувани на Профила на купувача на Възложителя, посочен в информацията за публикуване на обявата.

**ЧАСТ V**

**СЪДЪРЖАНИЕ НА ОФЕРТАТА**

**Всяка подадена оферта следва да съдържа:**

1. Опис на представените документи, подписан от участника – по Образец № 1, в оригинал;
2. Заявление за участие по обществена поръчка – по Образец № 2, в оригинал.
3. Декларация по чл. 54, ал. 1, т. 1,2 и 7 от ЗОП – по Образец № 3, в оригинал.

Декларация за липсата на обстоятелствата по чл. 54, ал. 1, т. 1,2 и 7 от ЗОП се подписва от всички лица, които представляват участника. Когато деклараторът е чуждестранен гражданин, декларацията се представя и в превод.

1. Декларация по чл. 54, ал. 1**,** т. 3-6 от ЗОП – изготвена по Образец № 4, в оригинал. Декларация за липсата на обстоятелствата по чл. 54, ал. 1, т. 3-6 от ЗОП се подписва от лицата, които представляват участника. Когато участникът се представлява от повече от едно лице, декларацията се подписва от лицето, което може самостоятелно да го представлява. Когато деклараторът е чуждестранен гражданин, декларацията се представя и в превод.
2. При участници обединения – *когато е приложимо:*
   1. Документ, от който да е видно правното основание за създаване на обединението, изготвен в съответствие е изискванията на чл. 37, ал. 4 от ППЗОП - в оригинал или нотариално заверено копие;
   2. Когато в документа не е посочено лицето, което има право да представлява участниците в обединението – и документ, подписан от лицата в обединението, в който се посочва представляващия, в оригинал или нотариално заверено копие.
3. Декларация за липса на свързаност с друг участник – изготвена по Образец № 5, в оригинал;
4. Декларация за отсъствие на обстоятелствата по чл. 3, т. 8, във връзка с чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици – изготвена по Образец № 6, в оригинал.

В зависимост от правно-организационната форма на участниците, декларацията се представя от едно от лицата, посочени в чл. 40, ал. 2 от ППЗОП.

1. Годност (правоспособност) за упражняване на професионална дейност: Възложителят не поставя изисквания за годност (правоспособност) на участниците.
2. За доказване на технически и професионални способности участникът трябва да представи следните документи:
   1. Участникът представя заверено копие от оторизационно писмо, действащ договор или друг релевантен документ от производителя за извършване на ремонт, сервиз и поддръжка на сходна или еквивалентна апаратура на детектор модел Agilent G6410B.

9.2. Инсталацията да се извърши от квалифициран от производителя на наличния детектор модел Agilent G6410B сервизен специалист – доказва се със сертификат за обучение от производителя.

Документите се представя в оригинал или заверено от участника с текст „Вярно с оригинала“ копие, придружено с превод на български език и се поставя в общата запечатана непрозрачна опаковка.

1. Декларация за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество – Образец № 7.
2. Техническо предложение по Образец №8 в оригинал, с приложена техническа спецификация. В случай на приложимост, към него се представят и следните документи:
   1. Документ за упълномощаване, когато лицето, което подава офертата, не е законният представител на участника;
   2. Декларация по чл. 66, ал. 1 от ЗОП относно видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители *(когато в приложимо)* – по Образец № 9, в оригинал, заедно с приложенията към него.
3. Ценово предложение – изготвено по Образец № 10, в оригинал.
4. Друго – по преценка на участника.

**ЧАСТ VІ**

**УСЛОВИЯ И РЕД ЗА ПРОВЕЖДАНЕ НА ОБЩЕСТВЕНАТА ПОРЪЧКА**

***Разглеждане на офертите:***

1. **Възложителят назначава комисия за разглеждане и оценка на офертите.**

Отварянето на офертите е публично и на него могат да присъстват участниците в обществената поръчка или техни упълномощени представители.

Отварянето на офертите ще се извърши **на 17.12.2019г. от 13,00 ч.** в конферентна зала на ІІ етаж в административната сграда на РЗИ – Плевен, гр. Плевен, ул. Княз Александър Батенберг І №7.

Комисията отваря офертите по реда на тяхното постъпване и обявява ценовите предложения.

Разглеждането, оценяването и класирането на офертите се извършва съобразно определения от възложителя критерий за възлагане на поръчката.

Критерият за възлагане е **„Най-ниска цена“,** съгласно чл. 70, ал. 2, т. 1 от ЗОП.

Възложителят ще възложи настоящата обществена поръчка на класирания на първо място участник, предложил най-ниска цена. Предложенията се класират по низходящ ред, като на първо място се класира ценовото предложение с най-ниска цена.

В случай на равни най-ниски цени, изпълнителят се определя чрез жребий съгласно чл. 58, ал. 3 от ППЗОП.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията съставя протокол за разглеждането, оценката и класирането на участниците. Протоколът от работата на комисията се утвърждава от Възложителя, след което в един и същи ден се изпраща на участниците и се публикува в Профила на купувача.

1. **Възложителят прекратява обществената поръчка с мотивирано съобщение на Профила на купувача, когато:**

* не е подадена нито една оферта;
* всички оферти за участие не отговарят на условията за представяне, включително за форма, начин и срок, или са неподходящи;
* първият и вторият класиран участник откажат да сключат договор;
* са установени нарушения при откриването и провеждането й, които не могат да бъдат отстранени, без това да промени условията, при които е обявена обществената поръчка;
* поради неизпълнение на някое от условията по чл. 112, ал. 1 от ЗОП не се сключи договор за обществена поръчка;
* всички оферти, които отговарят на предварително обявените от възложителя условия, надвишават финансовия ресурс, който той може да осигури;
* отпадне необходимостта от провеждане на обществената поръчка или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;
* са необходими съществени промени в условията на обявената поръчка, които биха променили кръга на заинтересованите лица.

1. **Определяне на изпълнител по обществената поръчка**
   1. Възложителят определя за изпълнител на обществената поръчка класирания на първо място участник и сключва договор с него.
   2. В договора се включват задължително всички предложения от офертата на участника, въз основа на които е определен за Изпълнител. Предложението за изпълнение на поръчката и предлаганата цена са неразделна част от договора.

Договорът за обществена поръчка не може да бъде изменян, освен при условията чл. 116 от ЗОП. В договора на основание чл. 114 ЗОП задължително се включва клауза за отложено изпълнение.

* 1. При сключване на договора участникът, определен за изпълнител, е длъжен да представи:
* документите по чл. 58, ал. 1, т. 1 и 2 от ЗОП;
* ако договорът ще се подписва от упълномощено лице - оригинал или нотариално заверено копие на пълномощно;
* заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено, когато участникът определен за изпълнител е неперсонифицирано обединение на физически и/или юридически лица.
* актуални документи, удостоверяващи съответствието с поставените критерии за подбор. Документите се представят и за подизпълнителите и за третите лица, ако такива се предвиждат. Не се налага да бъдат представени посочените документи в случаите по чл. 67, ал.8 от ЗОП.
  1. Възложителят не сключва договор, когато участникът, класиран на първо място:
* откаже да сключи договор;
* не се яви за сключването му в определения от възложителя срок, без да посочи обективни причини;
* не изпълни някое от условията по т. 3.3, или
* не докаже, че не са налице основания за отстраняване от обществената поръчка.

В тези случаи, възложителят може да сключи договор с втория класиран участник за изпълнител.

1. **Подизпълнители *(в случай*, *че е приложимо)***

В случай, че участниците ще използват подизпълнители, същите посочват в офертата подизпълнителите и дела от поръчката, който ще им възложат. В този случай, те трябва да представят доказателство за поетите от подизпълнителите задължения в съответствие с Образец №9.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от обществената поръчка.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Изпълнителят сключва договор за подизпълнение с подизпълнителите, посочени в офертата.

В срок до 3 дни от сключване на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл.66, ал.2 и 11 от ЗОП.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в обществената поръчка;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител изпълнителят представя на възложителя всички документи, които доказват изпълнението на горните условията.

**ЧАСТ VІІ**

**ДРУГИ УСЛОВИЯ**

1. При противоречие или неяснота в отделните текстове на документите, включени в настоящите технически указания, ще се прилагат документите с по-висок приоритет в следната последователност:

* Обявата;
* Технически указанията към обявата;
* Образци на документи.
* Документът с най-висок приоритет е посочен на първо място.

1. За всички неуредени въпроси в настоящите технически указания за участие ще се прилагат съответно разпоредбите на ЗОП, Правилникът за неговото приложение и други действащи нормативни актове, свързани с предмета на поръчката.

**Приложения,** неразделна част от настоящите технически указания:

*Образец № 1* – Опис на представените документи, подписан от участника;

*Образец № 2* – Заявление за участие по обществена поръчка;

*Образец № 3* – Декларация по чл. 54, ал. 1, т. 1,2 и 7 от ЗОП;

*Образец № 4* – Декларация по чл. 54, ал. 1, т. 3-6 от ЗОП;

*Образец № 5* – Декларация за липса на свързаност с друг участник;

*Образец № 6* – Декларация за отсъствие на обстоятелствата по чл. 3, т. 8, във връзка с чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

*Образец № 7* – Декларация за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество.

*Образец № 8* – Техническо предложение;

*Образец № 9* – Декларация по чл. 66, ал. 1 от ЗОП относно видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители *(когато е приложимо);*

*Образец № 10* – Ценово предложение.

***ТЕХНИЧЕСКА СПЕЦИФИКАЦИЯ***

Ремонт, доставка и инсталация на комплект нова турбо-вакуумна система с разделен поток (Split Flow Turbo pump replacement kit), състояща се от турбо-помпа с разделен поток, контролер на помпата, радиатор, кабели и всички нужни аксесоари за вграждане в наличен кавадруполен масспектрометричен детектор, модел Agilent G6410B, сериен номер US85111171. Провеждане на сервизни и функционални тестове, пускане в експлоатация на наличната LC/MS система.

|  |  |
| --- | --- |
| **ПАРАМЕТРИ** | **МИНИМАЛНИ ТЕХНИЧЕСКИ ХАРАКТЕРИСТИКИ** |
| **Турбомолекулярна вакуум помпа** | Осигуряване на вакуум 10-5 torr или повече в различните зони за дълбок вакуум (предфилтър, квадруполи, колизионна клетка) |
| **Минимален капацитет на помпата** | 210 л/сек, 60 000 об/мин, 1000 Hz; |
| **Електронен контролер за управление** | Осигуряващ 48 V DC захранване на турбомолекулярната помпа, чрез връзка със захранването на Agilent G6410B детектора |
| **Радиаторен елемент** | Осигуряващ ефективното охлаждане на турбомолекулярната помпа |
| **Други** | Необходимите кабели и аксесоари за инсталиране и комуникация |
| **Гаранционен срок на услугите по ремонт и доставка на комплект турбо-вакуумна система с разделен поток** | Минимален гаранционен срок – **3 месеца** |